ERW จับตาผลงาน Q4/65 พลิกกำไรในรอบ 3 ปี แนะซื้ออัพเป้าใหม่ 5.60 บ.
ERW จับตาผลงานไตรมาส 4/65 พลิกกำไรในรอบ 3 ปี แนะซื้ออัพเป้าใหม่ 5.60 บาท พ่วงลุ้นไตรมาส 1/66 โตต่อเนื่อง
ERW จับตาผลงานไตรมาส 4/65 พลิกกำไรในรอบ 3 ปี แนะซื้ออัพเป้าใหม่ 5.60 บ. พ่วงลุ้นไตรมาส 1/66 โตต่อเนื่อง
10 ก.พ. 2566

บล.ดาโอ ระบุในบทวิเคราะห์วันนี้ (8 ก.พ.66) ว่า บริษัท ดิ เอราวัณ กรุ๊ป จำกัด (มหาชน) หรือ ERW ยังคงคำแนะนำ “ซื้อ” แต่ปรับราคาเป้าหมายปี 2566 เพิ่มขึ้นมาอยู่ที่ 5.60 บาท จากเดิมที่ 5.20 บาท จากการปรับกำไรเพิ่มขึ้น โดยคาดว่า ERW จะมีกำไรสุทธิในไตรมาส 4/2565 อยู่ที่ 147 ล้านบาท ฟื้นตัวได้ดีมากจากขาดทุนสุทธิในไตรมาส 4/2564 ที่ 246 ล้านบาท และขาดทุนสุทธิใน ไตรมาส 3/2565 ที่ 12 ล้านบาท ซึ่งเป็นการพลิกกลับมาเป็นกำไรได้ครั้งแรกในรอบ 3 ปี โดยดีกว่าคาดเพราะเป็นช่วง High season ของไทย
โดย RevPar เพิ่มขึ้นได้ถึง 383% เทียบช่วงเดียวกันของปีก่อน จากโรงแรมในกทม. เป็นหลัก ขณะที่ Hop Inn ในไทยมี RevPar หรือเพิ่มขึ้น 40% เทียบไตรมาสก่อนหน้า จากนักท่องเที่ยว Local เป็นหลัก ส่วน Hop Inn ที่ฟิลิปปินส์ RevPar เพิ่มขึ้นได้ดีที่ 95% เทียบช่วงเดียวกันของปีก่อน จากไตรมาส 3/2565 ที่ 21% เทียบช่วงเดียวกันของปีก่อน จากการทยอยเปิดประเทศมากขึ้น
ทั้งนี้มีการปรับประมาณการกำไรสุทธิปี 2565 เพิ่มขึ้น 26% และปี 2566 เพิ่มขึ้น 11% จากการปรับ RevPar ปี 2565 เพิ่มขึ้นเป็น 350% เทียบช่วงเดียวกันของปีก่อน จาก 300% เทียบช่วงเดียวกันของปีก่อน และปี 2566 เพิ่มขึ้นเป็น 30% จาก 20% เทียบช่วงเดียวกันของปีก่อน ทำให้ได้กำไรสุทธิในปี 2565 ที่ขาดทุน 317 ล้านบาท และปี 2566 อยู่ที่ 338 ล้านบาท ฟื้นตัวได้ดีจากปี 2564 ที่ขาดทุนปกติที่ 2.1 พันล้านบาท ขณะที่คาดว่ากำไรในไตรมาส 1/2566 จะฟื้นตัวได้ดีเมื่อเทียบทั้ง เทียบช่วงเดียวกันของปีก่อน และ เทียบไตรมาสก่อนหน้าได้ต่อเนื่อง จากช่วง High season
ด้านราคาหุ้น outperform SET 17% ในช่วง 3 และ 6 เดือน เพราะได้ผลดีจากการเปิดประเทศทำให้มีการฟื้นตัวได้อย่างต่อเนื่องจากจำนวนนักท่องเที่ยวต่างชาติที่เข้ามาเพิ่มขึ้นได้ดี ขณะที่แนวโน้มนักท่องเที่ยวจีน (สัดส่วนรายได้จากจีนสูงสุดในกลุ่มที่ 15%) ที่จะเข้ามาเพิ่มขึ้นมากหลังจากมีการผ่อนคลายการท่องเที่ยวมากขึ้น โดยคาดจะเห็นการเข้ามาของนักท่องเที่ยวจีนได้อย่างชัดเจนในช่วงไตรมาส 2/2566 เป็นต้นไป ซึ่งจะมีโอกาสที่จะเห็นกำไรเติบโต เทียบช่วงเดียวกันของปีก่อน ได้ทุกไตรมาสในปี 2566E และ ERW จะได้รับประโยชน์สูงสุดเพราะมีสัดส่วนโรงแรมในประเทศสูงที่สุดในกลุ่มถึง 88%